Paul Vihalem

**Paul Johannes Vihalem** (17. mai 1910 Lihula – 23. november 1985 Tallinn) oli eesti õigusteadlane ja õppejõud.

## Päritolu
Tema isa Johannes Vihalem (1865–1930) sündis Harjumaal Ruila vallas Vihalema talus, oli kooliõpetaja, vallakirjutaja ja notar. Ema Adele Vilhelmine (Mannere) (1873–1914) pärines Pärnumaalt.

## Haridus
1929. aastal lõpetas ta Järva maakonna Paide ühisgümnaasiumi humanitaarharus ja 1935 Tartu ülikooli õigusteaduskonna *[[cum laude]]*. Oli 1935–1938 Tartu ülikooli teaduslik stipendiaat haldus- ja tööõiguse alal, muuhulgas oli 1937. aastal kolm kuud Genfis Rahvasteliidu Rahvusvahelise Tööorganisatsiooni Tööbüroo stažöör. 1938. aastal kaitses magistritöö. Aastatel 1948–1950 oli ta NSVL TA riigi ja õiguse instituudi doktorant, 1952. aastal kaitses seal doktoritöö.

## Töökäik
Aastatel 1938–1940 oli Tartu ülikooli tööõiguse õppejõud. 1940–1941 Tallinna Tehnikaülikooli majandusteaduskonna dekaan ja õppejõud tsiviil- ja tööõiguse alal. 1942 juhatas Eesti NSV ametiühingute kursusi ja pidas õigusalaseid loenguid Sverdlovski lähedal Šartašis. 1944–1948 Tallinna Polütehnilise Instituudi nõukogude õiguse aluste kateedri õppejõud, sh 1946–1947 juhataja. 1947–1948 ja 1950–1953 ENSV TA majanduse ja õiguse instituudi sektorijuhataja, sh 1947–1948 direktor. 1945–1948 ja 1950–1977 oli ta Tartu Riikliku Ülikooli õigusteaduskonna riigi ja õiguse teooria ja ajaloo kateedri juhataja, 1945. aastast dotsent, 1956. aastast professor. 1961–1964 ka TRÜ õigus-majandusteaduskonna dekaan. 1977–1984 konsultant-professor. Õpetas tööõigust, riigi ja õiguse teooriat, Eesti NSV riigi ja õiguse ajalugu.

## Töid
* Karl Marx. Kapital: poliitilise ökonoomia kriitika. Esimene köide. Kapitali produktsiooniprotsess. Kaastoimetajad A. Jõeäär ja E. Tuiman. 1936
* Kehtiv tööõigus. Loengute autoriseeritud konspekt. 1939
* Ameerika-Inglise interventsioon Baltimaades 1918–1920. Kaasautorid J. Krastin ja R. Šarmaitis. 1954
* Riigi mõiste. 1960
* Eesti kodanlus imperialistide teenistuses (1917–1920). 1960
* Valge terror Eestis aastail 1918–1919. 1961
* Riigi põhifunktsioonid. 1961
* Valimised kodanlikus Eestis. 1963
* Eesti kodanluse üleminek saksa fašismi teenistusse. 1971
* Riigi ja õiguse teooria I ja II. Kaasautorid Advig Kiris ja Eerik-Juhan Truuväli. 1971
* Riigi ja õiguse teooria III. Kaasautor Eerik-Juhan Truuväli. 1975

## Poliitiline tegevus
1933. aastast kuni 1934. aasta veebruarini oli Eesti Sotsiaaldemokraatliku Tööliste Partei (ESTP) Tartu I ühingu liige.

## Tegevus NLKP-s ja Nõukogude võimuasutustes
27. juulil 1940 võeti vastu Eestimaa Kommunistlikku Parteisse. 25. juuni 1940–11. september 1940 Eesti NSV siseministri abi (omavalitsuste ja üldosakonna alal), sh 29. august 1940–12.09.1940 sisekaitse ülem. 11. september 1940 – 5. juuni 1941 ENSV töö rahvakomissari asetäitja 28. mai 1941 – 19. aprill 1946 Eesti NSV töö rahvakomissari kohusetäitja 1942–1945 ühtlasi Eesti NSV Ametiühingute Kesknõukogu Presiidiumi esimees. 1958–1961 Tartu Riikliku Ülikooli parteibüroo liige teadusliku töö alal.

## Ühiskondlik tegevus
Ta oli Paide Ühisgümnaasiumi Noorsooliidu esimees. 1930. aastatel osales Eesti Noorsoo Karskusliidu, Eesti Karskusliidu, üliõpilasseltsi Veljesto ja Akadeemilise Sotsialistliku Ühingu tegevuses.

## Tunnustus
*1965 orden "Austuse märk"
*1966 Eesti NSV teeneline jurist
*1971 Lenini orden
*1982 Oktoobrirevolutsiooni orden

## Isiklikku
Tema tütar on majandusteadlane Ann Vihalem.

## Viited

## Välislingid
* ''Album Academicum Universitatis Tartuensis 1918–1944''
* Eesti biograafiline andmebaas ISIK
*Haud Tallinna Metsakalmistul